ขายถูกกลุ่ม
โดย...ทีมข่าวการเงินโพสต์ทูเดย์
6 ส.ค. 2558

โดย...ทีมข่าวการเงินโพสต์ทูเดย์
ถึงคนจะแห่ถอนกรมธรรม์ประกันชีวิตครึ่งปีนี้ไปกว่า 30% ของประกันแรกเข้า เพราะภาวะเศรษฐกิจไม่ดี การยกเลิกประกันโดนกันทั่วหน้า ทั้งบริษัทใหญ่และบริษัทเล็ก
แต่ สมโพชน์ เกียรติไกรวัล ประธานเจ้าหน้าที่บริหารฝ่ายการตลาดและประชาสัมพันธ์องค์กร บริษัท โตเกียวมารีน ประกันชีวิต (ประเทศไทย) หัวเราะเอิ๊กๆ ยืนยันว่า ไม่มีการยกเลิกกรมธรรม์อะไรมากมาย เพราะขายประกันให้ลูกค้ารายได้สูง พวกที่โดนยกเลิกเยอะน่ะไปขายประกันกับลูกค้าระดับกลางถึงระดับล่าง
ว่าแล้วคุณพี่สมโภชน์ก็โชว์เบี้ยประกัน 6 เดือนของปีนี้ มีเบี้ยปีแรก 472 ล้านบาท เพิ่มขึ้น 14% เบี้ยต่ออายุ 1,479 ล้านบาท เพิ่มขึ้น 31% และเบี้ยรับรวม 1,951 ล้านบาท เพิ่มขึ้น 26% ซึ่งเติบโตสูงกว่าอุตสาหกรรม
ภาวะเศรษฐกิจฝืดเคือง ใครจับตลาดถูกก็จะได้รับผลกระทบไม่มาก นั่นเป็นไปตามกลไกตลาดนั่นเอง